Den største forskel mellem de to affaldspressere er retningen, de presser i.
Vertikale ballepressere komprimerer affaldsmaterialet med en nedadgående kraft. Genanvendelige materialer smides ind i et kammer, og en presseplade bevæger sig fra toppen af kammeret ned mod bunden og presser materialet sammen. Når pap- eller plastikballen er færdig, tippes den ud på en palle og køres væk.
Horisontale ballepressere komprimerer materiale anderledes end vertikale ballepressere. Det genanvendelige materiale smides i den horisontale pappresser gennem en tragt og en presseplade fra siden komprimerer affaldet gennem en kanal, indtil der er en færdig balle. Ballen afbindes automatisk med ståltråd og skubbes ud af maskinen på to styreskinner.
Hvad angår affaldstyper og affaldsvolumen kan de to pressertyper håndtere mange af de samme materialer. Horisontale ballepressere producerer større baller og kan håndtere en større mængde affald dagligt end vertikale ballepressere. Ydermere kan horisontale affaldspressere tilknyttes automatiseringsanlæg, som f.eks. transportbånd, neddelere og luftsystemer. Det betyder større frihed for kunden, fordi det kræver færre mandetimer at betjene.
Vertikale ballepressere på den anden side fylder meget mindre end horisontale ballepressere, hvilket giver dem flere anvendelsesmuligheder, fordi de er lette at installere.
Når du skal beslutte, hvilken ballepresserløsning du skal vælge, er der mange spørgsmål at svare på. Kontakt vores konsulenter – de sidder klar til at hjælpe dig med at finde den type ballepresser, der bedst passer til din virksomheds individuelle behov.